
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 428 


31 Μαρτίου 2000 


ΑΠΟΦΑΣΕΙ Σ 

Αριθ. ΓΕΟ/οικ. 63 

Καθορισμός του μισθολογίου των εργαζομένων στο 
Ν.Π.Ι.Δ. Ο.ΚΑ.ΝΑ. «Οργανισμός κατά των Ναρκωτικών». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΥΦΥΠ. ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις των άρθρων 1,2,3,4,5,6 του Ν. 2161/ 
1993 (ΦΕΚ 119/Α /26.7.93) «Τροποποίηση και συμπλήρω¬ 
ση των διατάξεων του Ν. 1729/87» Καταπολέμηση της διά¬ 
δοσης των ναρκωτικών, προστασία των νέων και άλλες 
διατάξεις». 

2. Τη διάταξη της παραγράφου 1 του άρθρου 6 του 
Ν. 2256/1994 (ΦΕΚ 196/Α/18.11.94). 

3. Την διάταξη της παραγράφου 2 του άρθρου 21 του 
Ν. 2446/1996 (ΦΕΚ276/Α719.12.1996). 

4. Το άρθρο 40 του Ν.849/1978. 

5. Την απόφαση αριθ. 10/27.7.1998 του Δ.Σ. του Οργα¬ 
νισμού κατά των Ναρκωτικών (Ο.ΚΑ.ΝΑ.) σχετικά με το 
νέο μισθολογικό σύστημα προσωπικού του Ο.ΚΑ.ΝΑ. 

6. Την 5803/13.11.1998 (ΦΕΚ 1178/Β'/13.11.1998) κοινή 
απόφαση του Πρωθυπουργού και Υπουργού Υγείας και 
Πρόνοιας με θέμα «Ανάθεση αρμοδιοτήτων στους Υφυ¬ 
πουργούς Υγείας και Πρόνοιας». 

7. Την 1107147/1239/006Α/4.10.96 (ΦΕΚ 922/Β7 7.10.96) 
κοινή απόφαση Πρωθυπουργού και Υπουργού Οικονομι¬ 
κών με θέμα «Ανάθεση αρμοδιοτήτων του Υπουργού Οι¬ 
κονομικών στους Υφυπουργούς Οικονομικών». 

8. Το γεγονός ότι από τις διατάξεις του παρόντος προ- 
καλείται δαπάνη δρχ. 1.380.000.000 ετησίως σε βάρος 
του Κρατικού Προϋπολογισμού και δρχ. 180.000.000 επι¬ 
πλέον στο υπάρχον κόστος μισθοδοσίας για το τρέχον 
οικονομικό έτος, η οποία θα έχει προβλεφθεί στον προϋ¬ 
πολογισμό του Ο.ΚΑ.ΝΑ., αποφασίζουμε: 

Καθορίζουμε το μισθολόγιο των εργαζομένων στο 
Ν.Π. I .Δ. Ο. ΚΑ. ΝΑ «Οργανισμός κατά των Ναρκωτικών». 

Άρθρο 1 

Κατηγορίες υπαλλήλων - Προσόντα. 

1. Οι εργαζόμενοι στον Ο.ΚΑ.ΝΑ κατατάσσονται στις 
κατωτέρω κατηγορίες: 

-Υποχρεωτικής Εκπαίδευσης (Υ.Ε.) 


-Δευτεροβάθμιας Εκπαίδευσης (Δ.Ε.) 

— Τεχνολογικής Εκπαίδευσης (Τ.Ε.) 

— Πανεπιστημιακής Εκπαίδευσης (Π.Ε.). 

Η ένταξη των προσληφθέντων στις ανωτέρω κατηγο¬ 
ρίες γίνεται με βάση τα κατωτέρω προσόντα τους: 

1. θέσεις της κατηγορίας Υ.Ε. είναι εκείνες για τις 
οποίες ως τυπικό προσόν διορισμού ορίζεται απολυτή¬ 
ριος τίτλος υποχρεωτικής εκπαίδευσης ή ισοδύναμης 
κατώτερης τεχνικής σχολής. 

2. Θέσεις της κατηγορίας Δ.Ε. είναι εκείνες για τις 
οποίες ως τυπικό προσόν διορισμού ορίζεται απολυτή¬ 
ριος τίτλος ή πτυχίο σχολής δευτεροβάθμιας εκπαίδευ¬ 
σης ή άλλου ισότιμου σχολείου ή αναγνωρισμένης σχο¬ 
λής τυφλών τηλεφωνητών 

3. Θέσεις της κατηγορίας Τ.Ε είναι εκείνες για τις 
οποίες ως τυπικό προσόν διορισμού ορίζεται το πτυχίο ή 
το δίπλωμα Σχολής Τεχνολογικού Εκπαιδευτικού Ιδρύ¬ 
ματος της ημεδαπής ή ισότιμο πτυχίο ή δίπλωμα της ημε¬ 
δαπής ή αλλοδαπής ή πτυχίο Κ.Α.Τ.Ε.Ε. ή ισότιμο πτυχίο 
ή διπλωμάτης ημεδαπής ή αλλοδαπής. 

4. Θέσεις της κατηγορίας Π.Ε. είναι εκείνες για τις 
οποίες ως τυπικό προσόν διορισμού ορίζεται το πτυχίο ή 
δίπλωμα τμήματος ή Σχολής Ανώτατου Εκπαιδευτικού 
Ιδρύματος της ημεδαπής ή ισότιμο της αλλοδαπής. 

Άρθρο 2 

Μισθολογικό Κλιμάκια - Χρόνος Μισθολογικής 
Εξέλιξης εργαζομένων πλήν ιατρών. 

Οι κατωτέρω υπάλληλοι εντάσσονται στα μισθολογικό 
κλιμάκια του Ν. 2470/97 ως κάτωθι: 

1. Οι εργαζόμενοι της κατηγορίας Υ.Ε. εντάσσονται στο 
36ο κλιμάκιο εισαγωγής με καταληκτικό κλιμάκιο το 19ο. 

Οι εργαζόμενοι της κατηγορίας Δ.Ε. εντάσσονται στο 
28ο κλιμάκιο εισαγωγής με καταληκτικό κλιμάκιο το 11ο. 

Οι εργαζόμενοι της κατηγορίας Τ.Ε. εντάσσονται στο 
21ο κλιμάκιο εισαγωγής με καταληκτικό κλιμάκιο το 4ο. 

Οι εργαζόμενοι της κατηγορίας Π.Ε. εντάσσονται στο 
18ο κλιμάκιο με καταληκτικό κλιμάκιο το Ιο. 

Οι εργαζόμενοι στον Ο.ΚΑ.ΝΑ. εντάσσονται στα ανωτέ¬ 
ρω κλιμάκια ανάλογα με τα έτη προϋπηρεσίας που έχει 
καθένας από αυτούς στον Ο.ΚΑ.ΝΑ.. 

2. Για τη μισθολογική εξέλιξη των υπαλλήλων όλων των 
κλάδων, από κατώτερο σε ανώτερο μισθολογικό κλιμά¬ 
κιο, απαιτείται υπηρεσία ως εξής: 

α. Γιατην απονομή του αμέσως επόμενου μετά το εισα- 

γωγικό Μ.Κ. υπηρεσία ενός (1) έτους στο εισαγωγικό Μ.Κ. 

β. Για την απονομή όλων των επόμενων μισθολογικών 
κλιμακίων, υπηρεσία δύο (2) ετών σε κάθε μισθολογικό 
κλιμάκιο. 

Άρθρο 3 

Βασικός μισθός - Επιδόματα εργαζομένων πλήν ιατρών. 

Σε κάθε κατηγορία εργαζομένων του Ο.ΚΑ.ΝΑ. κατα¬ 
βάλλεται ο μηνιαίος βασικός μισθός, των μισθολογικών 
κλιμακίων που προβλέπονται για την ίδια ακριβώς κατη¬ 
γορία εργαζομένων στη Δημόσια Διοίκηση στον Ν. 2470/ 
97, όπως αυτός έχει τροποποιηθεί και ισχύει σήμερα και 
ως αυτός εκάστοτε θα τροποποιείται και θα ισχύει. Από τα 
επιδόματα των διατάξεων του προαναφερόμενου νόμου, 
όπως αυτός έχει τροποποιηθεί και ισχύουν σήμερα, με 
τους ίδιους όρους και προϋποθέσεις καταβάλλονται τα 
εξής: 

1. Επίδομα χρόνου υπηρεσίας 

2. Επίδομα εξομάλυνσης διαφορών μισθολογίου 

3. Επίδομα κινήτρου απόδοσης 

4. Οικογενειακά επιδόματα 

5. Επίδομα μεταπτυχιακών σπουδών 

6. Επίδομα Θέσης - Ευθύνης 

7. Επίδομα πληροφορικής. 

Επίσης: 

1. Στους εργαζόμενους στις Μονάδες των Προγραμ¬ 
μάτων Υποκατάστασης, στα Τμήματα Κοινωνικής Επανέ¬ 
νταξης, στο Κέντρο Βοήθειας καταβάλλεται το Επίδομα 
Περίθαλψης, το οποίο ορίζεται στο ποσό των 14.500 
δραχμών. 

2. Στους υπαλλήλους που ασκούν καθήκοντα φύλακα 
και στον κλητήρα ή υπάλληλο που έχει ως καθήκον τη με¬ 
ταφορά μεθαδόνης στις Μονάδες των Προγραμμάτων 
Υποκατάστασης και στους χρήστες των υπηρεσιών των 
Προγραμμάτων Υποκατάστασης που νοσηλεύονται 
εκτός Μονάδων (Νοσοκομείο, Φυλακή) ή στον αναπλη¬ 
ρωτή του ανωτέρω κλητήρα ή υπαλλήλου, όταν αυτός 
νομίμως απουσιάζει για χρονικό διάστημα άνω των 20 
εργασίμων ημερών καταβάλλεται το Επιδομάτων ειδικών 
συνθηκών, το οποίο ορίζεται στο ποσό των 25.000 δρχ. 

3. Στους φαρμακοποιούς και στις καθαρίστριες κατα¬ 
βάλλεται το επίδομα ανθυγιεινής εργασίας το οποίο ορί¬ 
ζεται στο ποσό των 8.000 δρχ. και 5.000 δρχ. αντίστοιχα. 

4. Στους ψυχολόγους που υπηρετούν στις Μονάδες των 
Προγραμμάτων Υποκατάστασης, στα Τμήματα Κοινωνι¬ 
κής Επανένταξης, στο Κέντρο Βοήθειας καταβάλλεται το 


επίδομα ετοιμότητας που ορίζεται στο ποσό των 6.500 
δραχμών και το Επίδομα Ασυμβιβάστου Εργασίας το 
οποίο ορίζεται στο ποσό των 17.500 δρχ. 

Άρθρο 4 

Μισθολόγιο Ιατρικού Προσωπικού. 

1. Στους ιατρούς των Μονάδων Υποκατάστασης, των 
Τμημάτων Κοινωνικής Επανένταξης και Κέντρου Βοή¬ 
θειας καταβάλλεται ο μηνιαίος βασικός μισθός και τα επι¬ 
δόματα, που προβλέπονται για τους ιατρούς Δημόσιας 
Υγείας κλάδου Ε.Σ.Υ. Βαθμού Β'πλην: α) του επιδόματος 
νοσοκομειακής απασχόλησης, απόδοσης και ειδικών 
συνθηκών άσκησης ιατρικού έργου και β) του επιδόμα¬ 
τος θέσεως ευθύνης καθώς και την πάγια αποζημίωση για 
συμμετοχή σε σεμινάρια και ενημέρωση βιβλιοθήκης. 

Στους υπεύθυνους των οργανικών μονάδων καταβάλ¬ 
λεται και το επίδομα θέσης - ευθύνης του Ν. 2470/97. 

2. Στους ιατρούς που εργάζονται στην Κινητή Μονάδα 
του Ο.ΚΑ.ΝΑ. που λειτουργεί στο Ε.Κ.Α.Β. για την κάλυψη 
αναγκών του Ο.ΚΑ.ΝΑ. καταβάλλονται οι αποδοχές, που 
προβλέπονται για τον Επιμελητή Β' Ε.Σ.Υ. 

Άρθρο 5 

Γενικές Διατάξεις. 

1. Κάθε χρόνο ισχύουν τα ποσοστά αυξήσεων που προ- 
βλέπονται στην εκάστοτε εισοδηματική πολιτική για τους 
Υπαλλήλους του Δημοσίου. 

2. Η ισχύς του ανωτέρω μισθολογίου αρχίζει από 
1 . 1 . 2000 . 

3. Οι εργαζόμενοι των οποίων ο σημερινός μισθός είναι 
ανώτερος από τον προσδιοριζόμενο με το παρόν μισθο¬ 
λόγιο, διατηρούντο υπερβάλλον ως προσωπική διαφορά 
μέχρις εξαφανίσεώς της με συμψηφισμό των αυξήσεων, 
που θα τους χορηγηθούν στο μέλλον. 

4. Από της ισχύος της αποφάσεως αυτής καταργείται 
κάθε άλλη ρύθμιση των θεμάτων που ρυθμίζονται με την 
παρούσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 2000 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

Γ.Α. ΚΟΥΜΑΝΤΟΣ Ν. ΧΡΙΣΤΟΔΟΥΛΑΚΗΣ 

ΥΓΕΙΑΣ ΚΑΙ ΠΡΟΝΟΙΑΣ 

Λ. Π ΑΠΑΛΗ ΜΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




